ચૂડીદારની વાત આવે તો પર્ફેક્ટ ફિટિંગવાળો હોય તો જ સારો લાગે. લૂઝ ચૂડીદાર આખા ડ્રેસની મજા મારી નાખે. ગમે એટલો ભારે ડ્રેસ હોય અને ચૂડીદાર જો લૂઝ હોય તો ૫૦૦૦ રૂપિયાના ડ્રેસની વૅલ્યુ ૫૦૦ની થઈ જાય અને જેટલી ચૂડી એટલે કે ચૂડીદારના બૉટમમાં પડતી ચૂન વધારે હોય એટલું સારું લાગે. ચૂડીદાર પર લૉન્ગ, શૉર્ટ કે મીડિયમ એમ કોઈ પણ લેન્ગ્થનાં ટૉપ સારાં લાગી શકે અને ચૂડીદાર સાથે જો હાઈ હીલ્સ પહેરવામાં આવે તો લુક કાંઈક અલગ જ આવે.